Diari Oficial de la Generalitat Valenciana


Sumari del DOGV 8241, del 23-02-2018 (2018/1327)

Informació pública de la versió preliminar del Projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) Els Alforins (ES5213054) i Sierra del Mugrón (ES5233034), i s'aprova la norma de gestió d'aquestes ZEC i de les zones d'especial protecció per a les aus (ZEPA) Els Alforins (ES0000455), Meca-Mugrón-San Benito (ES0000452) i Moratillas-Almela (ES0000456).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8241

Data del DOGV
:   23-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/1327


Data del document
:   05-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * cooperació administrativa

Informació pública de la versió preliminar del Projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) Els Alforins (ES5213054) i Sierra del Mugrón (ES5233034), i s'aprova la norma de gestió d'aquestes ZEC i de les zones d'especial protecció per a les aus (ZEPA) Els Alforins (ES0000455), Meca-Mugrón-San Benito (ES0000452) i Moratillas-Almela (ES0000456). [2018/1327]  
  
  
Conformement amb els articles 16 a 18 de la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, i també els articles 21 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana, se somet al tràmit d'informació pública la versió preliminar del Projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) Els Alforins (ES5213054) i Sierra del Mugrón (ES5233034), i s'aprova la norma de gestió d'aquestes ZEC i de les zones d'especial protecció per a les aus (ZEPA) Els Alforins (ES0000455), Meca-Mugrón-San Benito (ES0000452) i Moratillas-Almela (ES0000456), juntament amb el seu pla de participació pública, memòria tècnica i l'estudi ambiental i territorial estratègic, durant el termini de 45 dies hàbils comptats a partir de l'endemà de la publicació del present anunci en el Diari Oficial de la Generalitat Valenciana, a l'efecte que les persones que es consideren interessades puguen presentar al·legacions i observacions o suggeriments sobre el seu contingut.  
  
Els documents indicats podran examinar-se, en horari de matí de 09.00 a 14.00 hores, de dilluns a divendres, en les dependències del Servei de Vida Silvestre de la Direcció General de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, en la ciutat administrativa 9 d'Octubre, torre 1, carrer de la Democràcia, 77, 46528 València. Així mateix podran consultar-se en la pàgina web d'aquesta conselleria en el següent enllaç: http://www.agroambient.gva.es/web/natura-2000/participacion-publica.  
De conformitat amb el que estableix l'article 16 de la Llei 39/2015, d'1 d'octubre, del procediment administratiu comú de les administracions públiques, les al·legacions, suggeriments o observacions podran presentar-se en el registre electrònic de l'Administració o organisme a què es dirigisquen, i també en la resta de registres electrònics de qualsevol dels subjectes a què es refereix l'article 2.1; en les oficines de Correus, en la forma que reglamentàriament s'establisca; en les representacions diplomàtiques o oficines consulars d'Espanya a l'estranger; en les oficines d'assistència en matèria de registres; en qualsevol altre que establisquen les disposicions vigents o a la bústia de consultes i suggeriments de Xarxa Natura 2000, sibtudcypy0622@qom.lk.  
  
  
València, 5 de febrer de 2018.- El director general de Medi Natural i d'Avaluació Ambiental: Antoni Marzo Pastor.